ma tomo Wape

ma tomo Wape (toki Inli: Traverse City /ˈtrævərs ˈsɪti/) li ma tomo lon ma Misikan lon ma Mewika. ona li ma tomo lawa pi kipisi ma Kanwape, taso ona li lon kipisi ma Lilana kin. ona li ma tomo pi mute jan nanpa wan lon ma Misikan lete. ma tomo Wape li lon open pi telo poki Kanwape. telo ni li telo lili pi telo suli Misikan. telo ni li tu tan ma palisa Omisan. ma ni li suli Mita 29,000 li open lon ma tomo Wape. ma tomo Wape ma tomo lili tu wan li lon poka ona. ni li ma tomo lili Emu li ma tomo lili Ipe li ma tomo lili Kapi li ma tomo lili Peninsula. toki Inli la nimi the Cherry Capital of the World li pana tawa ma tomo Wape. toki pona la kon nimi li ma nanpa wan pi kili loje lili. nimi ni li pana tawa ma tan ni: ma poka ona li pona mute tawa kasi pi kili loje lili. ma tomo ni la musi suli ma pi kili loje lili (Cherryfest) li lon. jan 500,000 li kama tawa musi ni lon tenpo sike ale. kin la ma tomo Wape la jan mute li pali e telo nasa kili mute. tan sona